
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/2395
URBROJ: 251-13-11-16/001-23-3
Zagreb,  4. prosinac 2023.
			
Z A P I S N I K

s 32. sjednice Vijeća Mjesnog odbora „Nikola Tesla“, održane 4. prosinca 2023. u 18:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivana Zovko, Ivan Žanić
Nenazočni član Vijeća: Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 6 od ukupno 7 članova VMO, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 31. sjednice. Zapisnik nije prihvaćen budući da Zapisnik nije u skladu s poslanim od strane vijećnika, primjerice termin korištenja prostorija nije u skladu s onime što su vijećnici dogovorili, te je također drugačiji nego u samim Zaključcima predanim korisnicima prostora. Vijećnici traže nanovo Zapisnik o kojem će se usuglasiti na sljedećoj sjednici.

Predsjednica predlaže 
DNEVNI RED

1. Prijedlog Financijskog plana Mjesnog odbora „Nikola Tesla“ za 2024. godinu
[bookmark: _Hlk152934031]2. Prijedlog zaključka o stavljanju van snage Plana malih komunalnih akcija Vijeća Mjesnog odbora „Nikola Tesla“ za 2024. godinu
3. Prijedlog Plana malih komunalnih akcija Vijeća Mjesnog odbora „Nikola Tesla“ za 2024. godinu
4. Prijedlog zaključka o akcijama za Plan komunalnih aktivnost Gradske četvrti Trešnjevka-sjever za Plan komunalnih aktivnost Gradske četvrti Trešnjevka-sjever za 2024. godinu
5. Aktualna problematika
6. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog Financijskog plana Mjesnog odbora „Nikola Tesla“ za 2024. godinu
[bookmark: _Hlk152934001]Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

FINANCIJSKI PLAN
Mjesnog odbora ''Nikola Tesla'' za 2024.
Članak 1.
Financijski plan Mjesnog odbora ''Nikola Tesla'' za 2024. (dalje u tekstu: Plan) sastoji se od:

PRIHODA:									35.940,00 €
RASHODA:									35.940,00 €
	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	35.940,00

	6711
	PRIHODI ZA FINANCIRANJE RASHODA POSLOVANJA
	35.940,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	35.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	20.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	20.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.
Ad 2. Prijedlog zaključka o stavljanju van snage Plana malih komunalnih akcija Vijeća Mjesnog odbora „Nikola Tesla“ za 2024. godinu

[bookmark: _Hlk152934639]Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
1. Vijeće Mjesnog odbora „Nikola Tesla“ stavlja van snage Plan malih komunalnih akcija Mjesnog odbora „Nikola Tesla“ za 2024., donesenog na 31. sjednici, 14. studenog 2023. Klasa: 024-08/23-003/2160 Urbroj: 251-13-11-16/002-23-4.
2. Ovaj Zaključak dostavlja se Vijeću Gradske četvrti Trešnjevka - sjever.

Ad 3. Prijedlog Plana malih komunalnih akcija Mjesnog odbora „Nikola Tesla“ za 2024. godinu
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Plan malih komunalnih akcija
Mjesnog odbora „Nikola Tesla“ za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Nikola Tesla'', a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 20.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2024.

Ad 4. Prijedlog zaključka o akcijama za Plan komunalnih aktivnosti Gradske četvrti Trešnjevka – sjever za 2024. godinu
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
1.Vijeće Mjesnog odbora „Nikola Tesla“ predlaže akcije za Plan komunalnih aktivnosti Gradske četvrti Trešnjevka – sjever za 2024.:

             JAVNOPROMETNE POVRŠINE I OBJEKTI

uređivanje kolnika i nogostupa
- ucrtavanje horizontalnih oznaka na kolniku u svrhu zajedničkog prometovanja biciklista i motornim vozilima (tzv. sharrows) u Kostelskoj ulici, Zvečajskoj ulici i Okićkoj ulici
- postavljanje uzdignutog pješačkog prijelaza na zapadnoj strani izlaska iz dječjeg igrališta Zvonka Špišića
- uređivanje odlagališta reciklažnog otpada na križanju Jankomirske, Brloške i Kostelske ulice
- uvođenje zone smirenog prometa na području Mjesnog odbora uz izuzetak Okićke ulice, Zvečajske ulice i Kostelske ulice 
- komisijski očevid radi uspostavljanja najboljih mjera smirivanja motornog prometa na području Okićke ulice, Zvečajske ulice i Kostelske ulice
- postavljanje nogostupa na Jankomirskoj ulici na potezu od Kostelske do Zvečajske ulice
- proširenje voznog traka Zorkovačke ulice

           IGRALIŠTA I ZELENE POVRŠINE

uređivanje dječjih igrališta
- postavljanje rasvjete na dječje igralište Selska cesta između broja 95 i 119
- postavljanje rasvjete (lampe niskog intenziteta) na livadi između Novigradske i Ribničke ulice
- uređivanje dječjeg igrališta Selska cesta između broja 95-119 (želja za participativnim dizajnom - uređivanje podloge igrališta (umjetna podloga ili najbolje rješenje prema mišljenju struke), uređivanje po dva nogometna igrališta u sklopu velikog nogometnog igrališta (ukupno 2 velika nogometna gola, 4 rukometna gola), uspostava kružnog košarkaškog igrališta (3 odvojena koša), uspostava 3 stola za stolni tenis, postavljanje 3 seta klupa sa stolom u hladu, postavljanje rasvjete za sva igrališta, postavljanje minimalno 6 klupa sa naslonima između igrališta, postavljanje minimalno 6 koševa za smeće, uređivanje odbojkaškog terena, izvan terena sadnja stabala na slobodnim površinama)
- uređivanje livade ispred Zorkovačke zgrade (sadnja stabala, postavljanje dodatnih klupica i stolova, postavljanje dodatnih košara za otpad i košare za pseći izmet)
- uređivanje Parka na Selskoj cesti između broja 119 i 123 (postavljanje dodatnih dječjih sprava i postavljanje košara za pseći izmet)
- uređivanje Parka na Selskoj cesti ispred broja 123 (stražnja strana zgrade Selska cesta 121 A-F) (sadnja stabala, postavljanje dodatnih dječjih sprava, postavljanje dodatnih košara za otpad i košare za pseći izmet)
- preimenovanje livade ispred zgrade u Zorkovačkoj ulici u „Park Nikole Tesle“
sadnja drvoreda
- sadnja drvoreda na livadi ispred Zorkovačke ulice
- sadnja drvoreda na igralištu između OŠ Augusta Šenoe i Športske gimnazije
- sadnja drvoreda na Jankomirskoj ulici na potezu od Kostelske do Zvečajske ulice
- sadnja drvoreda u Parku južne strane zgrade na Selskoj cesti 121A-F
- sadnja drvoreda u postojećem zelenom pojasu duž Kostelske ulice (u čitavoj dužini ulice, uključujući na mjestima sadašnjih parkirališnih mjesta i to na način da se broj parkirališnih mjesta ne smanjuje, što ovisi o projektu uređenja.
Naime, stabla je moguće zasaditi na način da rastu između parkirališnih mjesta, dok na relaciji od Jakovljanske ulice do Zorkovačke ulice može biti posađen u punoj mjeri)
- sadnja drvoreda u Lepoglavskoj ulici
uređivanje pješačkih staza
- uređivanje pješačke staze u Brloškoj ulici na način da bude primjerena i za bicikliste i za pješake.
2. Ovaj se zaključak dostavlja Vijeću Gradske četvrti Trešnjevka – sjever.

Ad 5. Aktualna problematika

Raspravljalo se o lokacijama za postavljanje klamerica za bicikle, te se je postigao dogovor o sljedećim lokacijama i brojkama istih: osnovna škola Augusta Šenoe 20 komada, Elektrostrojarska obrtnička škola (ESOS) 10 kom, Privatna ekonomska škola 10 kom, Športska gimnazija 10 kom, park Zvonka Špišića 5 kom, Ericsson Nikola Tesla/Lepoglavska ulica 10 kom, RTL/Krapinska 45 10 kom, Dubovačka 5 kom.
Potpredsjednik obavještava vijeće o problematici kojim se stanari Novigradske ulice susreću u vezi zabranjenih supstanci i nasilja obzirom na slabu osvijetljenosti parka između Novigradske i Ribničke ulice, vijeće se složilo da će tražiti postavljanje rasvjete na spomenutoj lokaciji što bi moglo doprinijeti smanjenju problema.
Predsjednica nadalje obavještava da je održano dežurstvo u terminu prije sjednice no nažalost nije bilo posjetitelja. Međutim udvoranu je pristupio predsjednik KLA udruge i tražio predsjednicu objašnjenje što radi u dvorani, odgovoreno mu je da je ovo termin dežurstva i da prema saznanjima predsjednice KLA udruga nema korištenje dvorane prvi ponedjeljak i prije 19h. Gospodinje izašao s napomenom da će se vratiti kasnije. U međuvremenu je predsjednica provjerila potpisane Zaključke i na istima je navedeno da KLA udruga ima termin korištenja II., III. I IV. ponedjeljak u mjesecu od 19-20h.
Vijećnik Žanić informira vijećnike kako su prije rasvjeta i sadnja stabala bile financirane od strane nadležnih institucija, a ne iz proračuna mjesnog odbora ili vijeća gradske četvrti, dogovoreno je da će se isto provjeriti s referentima. Nadalje vijećnik prijavljuje
neispravnu rasvjetu (rasvjetni stupovi ne rade) na Brloškoj ulici i Zorkovačkoj ulici kod Mofit-a. Dogovoreno je da će se isto
prijaviti referentima kako bi tražili postupanje nadležnih institucija, tj. zamjenu žarulja.
U međuvremenu, oko 19:20h, sjednicu prekida, vidno uzrujani predsjednik KLA udruge i zahtjeva da mu se objasni do kada će on vani čekati. Poziva se na bolnicu, gradske urede, proziva vlast, zahtjeva tjedno korištenje prostorija, zahtjeva da mu se odmah omogući korištenje prostorija, inzistira kako je sada termin korištenja KLA udruge, vijećnici mu pokušavaju objasniti da termin KLA udruge nije prvi ponedjeljak u mjesecu i da je taj termin rezerviran za sjednice mjesnog odbora. Predsjednik KLA udruge i dalje inzistira da to nije tako i tko su vijećnici da mu osporavaju korištenje koje on već ima 20 godina i koje mu je službeno dodijeljeno. Vijećnici nadalje objašnjavaju da termin 4.12. nije službeno dodijeljen KLA udruzi i ako je tome tako, treba predati Zaključak na uvid, predsjednik KLA udruge i dalje inzistira kako on ima sve službeno, vijećnici pokušavaju objasniti da prednost korištenja jedino može imati sjednica vijeća mjesnog odbora, no predsjednik KLA udruge izjavljuje kako će sutra prijaviti ovu situaciju i mjesnoj samoupravi i gradu i ostalim nadležnima. Vijećnici nadalje mole predsjednika KLA udruge da napusti prostorije jer se sjednica mora nastaviti i završiti i da će ga saslušati nakon same sjednice i objasniti situaciju, te uz pomoć drugog člana KLA udruge, predsjednik nevoljko napušta prostorije mjesnog odbora. U nastavku vijećnici nadalje raspravljaju kako je jako važno, zbog ovakvih situacija imati Zapisnik kako bi se pitanja iz ovakvih situacija provjerila i rasvijetlila.
Dodatne aktualnosti se odnose na računalo u uredu mjesnog odbora koje ne radi (isto je otkriveno tijekom dežurstva) te su se vijećnici složili da isto treba što prije zamijeniti budući da se ne mogu voditi bilješke s dežurstava, printati materijali za rad mjesnog odbora ili obavijesti za oglasnu ploču, također se ne može provjeravati službeni mail. Nadalje je voda umivaoniku u toaletu kapala (vijećnici ne znaju koliko dugo), te se je opet raspravljalo o pitanju tko sve ima ključ toaleta, također je toalet opet u jako neurednom stanju, korisnici se trebaju obavijestiti da pripaze kako se ne bi nepotrebno trošili resursi. Termostat je postavljen na 18 stupnjeva Celzijevih kako ne bi došlo do smrzavanja i pucanja cijevi, no svakako bi trebalo od-zračiti radijatore kako bi oni optimalno radili.

Ad 6. Pitanja, prijedlozi i obavijesti

Raspravljalo se i o primljenim mailovima i ostvarenom u zadnjih mjesec dana:
- FINANCIJSKI PLANOVI – OBAVIJEST
- Korištenje prostora mjesnog odbora - Upit za buvljak
- PLANOVI MALIH KOMUNALNIH AKCIJA
- Mjesni odbor Nikola Tesla, sadnja mladica
- Plan komunalnih aktivnosti za 2024. godinu
- Prostor za odrzavanje satova joge
- Narudžba cvijeća i cvjetnih aranžmana, podaci traže se
- Zahtjev za uklanjanje terase koja, da se drži do riječi gradonačelnika, ne bi ni postojala
- OBAVIJEST
- Zorkovačka zapisnik
- ZAHTJEV za jednokratno korištenje prostora
- OBAVIJEST - POVREMENO KORIŠTENJE PROSTORA
- odluka, potpis traži se
- EKOSUSTAV GRADA Q'ART u tvom KVARTU - poziv na radionicu
- centri zajednice - novosti, brošura, zaključak
- PRIJEDLOZI FINANCIJSKIH PLANOVA I PLANOVA MALIH KOMUNALNIH AKCIJA
- Anketa za očuvanje bjeloglavih supova
- Prijedlozi lokacija, traže se

Sjednica je završila u 19:40 sati.                                                                                                        

                                                                                                         
                                                                                                                   Predsjednica
                                                                                                          Vijeća Mjesnog odbora
                                                                                                                 „Nikola Tesla“
                              
[bookmark: _GoBack]                                                                                                               Margareta Čotić, v. r.



























Prilog: izvješće o glasanju
	Izvješće o glasanju na 32. sjednici

